Amorgos — Minoa — 3rd c. BC
Region: Aegean Islands, incl. Crete (IG XI-[XIII]) — Amorgos and vicinity (IG XII,7) 

θεοι. αγαθηι τυχηι. επι δημιοργου παγκριτου μηνος κρονιωνος εδοξεν τοις ιερουργοις της αθηνας της ιτωνιας επειδη επινομιδης θεογενου αρξας την αρχην την εις ιτωνια της τε θυσιας και της πομπης οπως γενητα[ι] τηι θεωι ως καλλιστη πασαν σπουδην εποησατο και τωμ πορευομενων εις την εορτην καλως και φιλοτιμως επεμεληθη τους μεν τοκους τους γινομενους αυτωι απο του υπαρχοντος πελανου τηι θεωι αφ ωμ προτερον η θυσια συνετελειτο επιδους τωι κοινωι των ιερουργων εις κατασκευην του τεμενους το δε αναλωμα το γενομενον εις τημ βουν την θυθεισα[ν] και την αλλην δαπανην απασαν αναλωσ[ας] εκ των ιδιων και τους πορευομενους εις την εορτ[ην] οντας ουκ ελασσους πεντακοσιων πεντηκοντ[α] αφηκεν ασυμβολους προκηρυξας εν τηι αγοραι ως ο νομος προστασσει καλως και δικαιως γενομενου του αναλωματος ουκ ελασσονος δραχμων χιλιων κρινων τουτο μεγιστον και καλλιστον ειναι διαφυλασσειν την τε προς τον δημον ευνο[ι]αν και τημ προς τους θεους ευσεβειαν υπερ ουν τουτων δεδοχθαι τοις ιερουργοις της θεου επαινεσαι επινομιδην θεογενου αρετης ενεκα και [φ]ιλοτιμιας ης εχων διατελει περι το κοινον των [ιε]ρουργων και στεφανωσαι αυτον θαλλου στεφανω[ι] [κα]τα τον νομον και ανακηρυξαι τον στεφανον ---------- τους πρυτανεις εν τηι εορτηι και [------- τον] τ[ε αρ]χ[ον]τα και τους πρ[υτανεις ------- καθ εκ]αστον ενιαυ[τον] ------------------------.